section_heading: U videoigrama
paragraph_text: Snažni Travnati i Vodeni napadi, kao što su Surfanje (Surf) i Giga isušivanje (Giga Drain), često se koriste. Ples kiše (Rain Dance) isto tako veoma je koristan, jer povećava Ludicolove Vodene napade istodobno povećavajući njegovu brzinu, ako posjeduje Hitro plivanje (Swift Swim) ili ga lagano oporavlja ako ima sposobnost Vodenog ispiranja (Rain Dish). Ludicolo može koristiti još mnogo napada da bi se još lakše oporavljao od uzrokovane štete kao što su Zametak pijavice (Leech Seed) i Giga isušivanje istodobno držeći Ostatke (Leftovers), što mu dopušta da poništi čak i značajnu štetu protivnikovih napada. Najčešći i najbolji način kako pobijediti Ludicola jest napasti ga snažnim Letećim napadima koristeći Pokémona poput Swellowa. Venusaur je još jedan dobar izbor, jer je imun na Zametak pijavice, i može uzrokovati veliku štetu na Ludicola Muljevitom bombom (Sludge Bomb) zbog Ludicolove slabosti na Otrovne napade i zbog njegovog niskog Defense statusa.